JUMAL KÕNELEB
Tere ja tore kohtuda!
On tohutult suur rõõm võtta vastu Jeesuse andestus.
See, et saame Temas tõesti kõik oma patud andeks,
on imeline arm
aga samas tõsi.
Me võime elada armu all.
Aga kuidas on siis, kui oled kogenud nii raskeid asju,
et on väga keeruline andeks anda?
Kui on raske kogu südamest andestada?
Sest Piibli sõnul Jeesus tahab, et teeksime seda kogu südamest.
Miks?
Sest Jumal tahab, et oleksime päriselt vabad.
Mida siis teha, kui see tundub väga raske?
- Ma võin rääkida oma kogemusest.
- Mina samuti.
Sest minu elus oli ja on selline inimene,
kes on mind aastaid süüdistanud
ja käitunud karmilt, nõudlikult, vihaselt ning halvustavalt.
See on mõjutanud kogu minu isiksust.
See kurvastas tohutult,
sest märkasin,
et see raskendab mu elu päevast päeva.
Eriti selle pärast, et selline kohtlemine minu osas jätkus.
Samal ajal ma teadsin, mida Piibel andestamise kohta ütleb.
Mulle aga tundus, et ma ei suuda seda.
Ma ei teadnud, kuidas see võiks võimalik olla.
Jeesus ütleb Luuka 6:37:
"Ärge mõistke kohut, ja ka teie üle ei mõisteta kohut!
Ärge mõistke hukka, ja ka teid ei mõisteta hukka!
Andke andeks, ja teile antakse andeks!"
Ta ütleb selgelt,
et juba minu enese pärast tuleks andeks anda.
Teadsin ka seda, mida loen Markuse 11. ptk.'st usu kohta.
Jeesus õpetab seal palvevastuste vastuvõtmise kohta.
Jeesus õpetab seal, kuidas saada palvetele vastuseid.
- Ja kuidas kasutada usku.
See on minu jaoks oluline peatükk, mille järgi ma tegutsen.
See kirjakoht jätkub sellega, et Jeesus räägib andestamisest.
Andestamine on eeldus usu toimimiseks,
sest usk toimib armastuse kaudu.
Armastus ei saa toimida, kui mu südames on kibedust.
Sel juhul ei toimi ka usk nii nagu ma tahaksin, et see toimiks.
Juba palvevastuste vastuvõtmiseks
olen ma sunnitud hoidma oma südame vabana.
Mida siis teha, kui tundub, et see on võimatu?
Kui ma ei suuda andestada isegi, kui ma tahan seda teha?
Kui ma lihtsalt ei suuda?
Tean omast käest, et kuigi mul oli imeline isa,
siis õpingute ajal usklikuks saades
oleksin nii väga tahtnud isaga lähedasem olla,
aga tema ei olnud selleks võimeline ja ma pettusin
ning mul oli raske sellel minna lasta.
Jüngrid küsisid, mitu korda päevas peab andestama?
Jeesus vastas seitse korda seitsekümmend korda.
Jüngrid palusid kohe usku juurde, sest nad ei suutnuks seda muidu teha.
Mida Jeesus selle peale vastas, kui nad valasid selle valu välja,
mis ka sinu südames võib olla,
kuna sa ei suuda andestada ega tea, mida peaksid tegema.
Mida Jeesus selle peale vastab? Seda on oluline tähele panna.
Mida Jeesus vastab?
Ta vastab: Kui teil oleks usku nagu sinepiivakene..."
Kui oleks õige pisut usku.
Kui teil oleks usku nagu sinepiivakene
te võiksite öelda sellele mooruspuule: Juuri end üles ja istuta merre!”
ja see kuulaks teie sõna."
Nüüd võiks mõelda, kuidas see andestamisesse puutub?
Aga seos on selles, et usk aitab.
Kui tunned, et sa ei suuda ja sa ei usu, et võiksid andestada,
siis sa vajadki usku sellesse.
Kust see usk aga tuleb?
Usk tuleb kuulmisest ja kuulmine Jumala Sõna kaudu.
Jeesus ei loobi siin lihtsalt sõnu, vaid Ta vastab nende murele.
Kui te loete minu Sõna ja teis sünnib usk seda Sõna uurides,
siis te võite uskuda ka sellesse.
See oli vägev, kui seda märkasin, et ma saan Jumala Sõna kaudu usku
täpselt nii nagu igas valdkonnas. Näiteks tervenemise osas.
Kui ma vajan tervenemist, siis ma võtan Piibli ja loen seda.
Kui mul on vaja turvatunnet, siis ma võtan samuti Piibli.
- Loen kasvõi Psalmi 91. See annab mulle turavatunde.
Kui ma vajan abi andestamise osas, siis mida ma teen?
Ma võtan Piibli ja hakkan seda uurima.
Seetõttu me räägimegi Janiga neist asjadest.
Me uurime ja vaatame neid sõnu,
et usk sünniks sinu elus ja sa saaksid jumaliku väe
anda Jeesuse kombel andeks. - Täielikult ja kogu südamest.
See on ime, kui inimene suudab anda andeks.
See on päriselt ime.
Kui Jeesus elab meie sees,
on meil tohutult imeline võimalus ja vägi anda andeks.
Isegi asjad, mis näivad võimatuna. - Just.
Kuula neid saateid, vaata ja loe Piiblist,
võta need kirjakohad vastu,
sest see aitab leida usku andestamiseks.
Kui me anname andeks, siis me laseme ka vabaks.
Loeme mõne kirjakoha.
Matteuse 6:12: "Ja anna meile andeks meie võlad,
nagu meiegi andeks anname oma võlglastele!"
- See on "Meie Isa" palve.
"Nagu meiegi andeks anname..."
Seega Piibel lubab,
et ka meie saame jõudu anda andeks oma võlglastele.
"Ja ära saada meid kiusatusse, vaid päästa meid ära kurjast!
Sest sinu päralt on riik ja vägi ja au igavesti."
Me enamasti lõpetame selle palve selle koha peal,
aga Jeesus jätkab.
Ta ei lõpeta seda palvet sellega, vaid Ta ütleb: "Sest kui te
annate inimestele andeks nende eksimused,
siis annab ka teie taevane Isa teile andeks,
kui te aga ei anna inimestele andeks,
siis ei anna ka teie Isa teie eksimusi andeks."
Mida Ta sellega mõtleb?
See on väga oluline mõte.
Mõni võib nüüd ehmuda, et äkki Jumal ei annagi talle andeks.
Jumal on juba kõik andeks andnud.
Jeesus lihtsalt hoiatab meid, et kui me ei anna andeks,
siis me süda võib kalgistuda nii,
et me ei tahagi enam kuulda midagi armust ja andestusest
ja arm ei leia kohta me südames.
Jeesus ütleb Johannese 8:37:
"Ma tean, et te olete Aabrahami järglased,
kuid te otsite võimalust mind tappa, sest minu sõna ei mahu teisse."
Rääkisin äsja oma isast.
Jumal sekkus kohe sellesse olukorda ja tahtis mind aidata.
Ta näitas mulle,
et mu isa tegutsemisviis lähtus tema enda lapsepõlvest.
Selle üle palves mõeldes sain nii arusaamist kui jõudu.
Jumal andis mulle tarkust ja mõistmist
ja näitas mulle,
et kui lasen oma isa vabaks ja andestan talle, siis ta saab vabaks
ja Jumal saab teda õnnistada.
Just nii läkski.
Andsin oma isale andeks ja lasin ta täielikult vabaks.
Seda on oluline meeles pidada, et kui andestame, siis Jumal tahab,
et laseksime need inimesed vabaks kõigist oma nõudmistest ja survest.
Kui seda tegin -
vaatamata sellele, et soovisin olla isaga lähedasem,
kui lasin neist nõudmistest lahti ja andsin talle andeks,
muutus meie suhe lähedasemaks.
Meie suhe muutus lähedasemaks.
Jumala Sõna teeb seda. Jumala Sõna annab jõudu.
Aga andestamise juures on veel üks tore asi,
mis on ka väga tähtis.
Andestamise juurde kuulub unustamine.
- Kas pole tore?
Sellest ei piisa, et andestan,
aga tuletan kogu aeg neid asju meelde.
Andestamise juurde kuulub ka unustamine.
See on tohutu hea ravim, et praht ei jää ripakile.
Ma unustan selle.
Jeremija 31:31-34.
Prohvet Jeremija nägi palves tulevast andeksandmist.
"Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu:
mitte selle lepingu sarnase, mille ma tegin nende vanematega
sel päeval, kui ma võtsin nad kättpidi, et viia nad välja Egiptusemaalt -
selle mu lepingu nad murdsid,
kuigi ma olin nad võtnud enese omaks, ütleb Issand -,
vaid leping,
mille ma teen Iisraeli sooga pärast neid päevi..."
See on siis, kui Jeesus tuleb.
"...ma panen nende sisse oma Seaduse
ja kirjutan selle neile südamesse;
siis ma olen neile Jumalaks ja nemad on mulle rahvaks.
Siis üks ei õpeta enam teist
ega vend venda, öeldes: Tunne Issandat!”,
sest nad kõik tunnevad mind,
niihästi pisikesed kui suured, ütleb Issand;
sest ma annan andeks nende süü
ega tuleta enam meelde nende pattu."
Andeksandmine ei ole tõeline ega täiuslik ilma unustamiseta.
Andestamine ilma, et asi unustataks, ei ole täiuslik.
Kui sul on selline komme,
et hakkad tänitama andekspalutud eksimuste osas,
öeldes: "Sa teed iga kord sedasi!",
siis võibolla märkad
ja ma olen märganud seda ka omas südames,
et mingi kibedus on jäänud sinna ikkagi küdima.
Kuid siis ei ole ei mina ega ka see teine inimene vaba.
Jumala andestus on täiuslik.
Kui Ta kandis ristile sinu ja minu patud,
siis Ta andis kõik andeks.
Ta ütleb: "Ma ei tuleta enam meelde nende pattu."
Ta pühkis need ära.
Vana Testamendi ajal need kaeti, aga nüüd on need minema pühitud.
Neid ei ole enam olemas.
Need maeti koos Jeesusega maha.
Siin on minu süda või elu, milles päeva jooksul juhtub mõndagi.
Jan ütleb midagi, kui on ärritunud;
tööle minnes on kellelgi mingid mured
ja keegi ütleb jälle midagi pahasti.
Ja siis ma ise teen ühte ja teist valesti.
Nähvan kellelegi või ütlen kehvasti
ja nii tekib päeva jooksul igasugu soga.
Näiteks mu lapsed teevad vigu.
Mida ma siis teen?
See on hea võrdpilt,
sest isegi, et su süda ei näe selline välja,
jätavad kibedus ja viha siiski oma jälje.
See võib paista ka välja, kui koju tulles olen tõre.
Jumal tahab, et sina ja mina - et me kõik oleksime vabad.
Mida andeksandmine teeb?
Kui mu olukord on selline nagu siin pildil,
siis ma lähen sellega Issanda ette.
Oletame, et see siin on Jeesus. - Päris hea võrdpilt.
Mul on täna kaasas kaasaskantav versioon Jeesusest.
Ma räägin Temaga ja jagan Temaga neist asjust,
andes need siis Talle üle.
Siin on mu enda patud, mu naabri ja abikaasa eksimused.
Siin on kõik vead, mida olen teinud.
Kui annan need Jeesusele,
siis see juhtus juba õigupoolest ristil, et Ta võtab selle ja...
Ja sinna need läksid.
Kus need nüüd on?
Ja siis on süda jälle selline.
Jälle vaba.
Päriselt vaba.
Minu jaoks tähendas see nii palju, kui Jumal õpetas mulle,
et kui annan kellelegi andeks, pean selle ka unustama
ja laskma selle inimese täielikult vabaks.
Vabaks kõigest vihast, kibedusest, süüdistamisest ja nõudmistest.
Ma lasen ta täiesti vabaks.
- See on nii vabastav. Puhas leht.
See on see, mis on toimunud mu oma vigadega,
kui Ta suri.
Jeremia 50:20 on kirjutatud nii: "Neil päevil ja sel ajal, ütleb Issand,
otsitakse Iisraeli süüd, aga seda ei ole,
ja Juuda patte, aga neid ei leita,
sest ma annan andeks neile, keda ma alles jätan."
- Seda ei leita enam.
Otsitakse Iisraeli eksimusi, aga neid ei ole enam.
- See tuletas mulle meelde ühelt mungalt saadud õppetunni.
Ikka päris mungalt kohe.
Olin Valamo kloostris veetmas Ülestõusmispühi.
Istusin saunas ja üks asi rõhus mu mõtteid.
See oli üks patt, mida olin teinud ja see rõhus mu mõtteid.
Sinna tuli üks munk, kes pani tähele, et olen mures
ja küsis, mille pärast ma muretsen.
Sa istusid siis Valamo kloostris koos mungaga saunas?
Ütlesin talle, et olen pattu teinud ja mul on sellest kahju.
Ta küsis vastu, kas olen Jumalalt andeks palunud?
Olin. Olin palunud andeks.
Munk vaatas mind veidi pahaselt ja ütles otse:
"Kui oled palunud andeks, on Jumal ka andnud sulle andeks.
Nii pead selle lihtsalt unustama ja olema vaba."
- Mul vajus suu ammuli.
Nii see ongi.
Olgu kuritegu ja süü kuitahes suur.
Olgu su patukoorem kuitahes suur.
Olgu häbi- ja süütunne kuitahes suur.
Jumal ei taha, et sa seda rohkem kannaksid.
Kui sa palud ja oled palunud andeks, siis see ongi andeks antud.
Jeesus kandis kõik ja see on juba lepitatud.
Sa võid olla sellest vaba.
Jeesus soovib tõsiselt, et igaüks meist oleks vaba.
Ka häbist ja süüst.
Võibolla arvad, et see pole õiglane
ja sa peaksid siiski kuidagi kannatama.
Jeesus juba kannatas.
Sellepärast olgu su süü kuitahes suur,
Jumal tahab, et usuksid, et andestus on täiuslik.
Ta isegi ei mäleta enam su patte.
Ta tahab, et usuksid seda, et Ta ei pea seda enam meeles
ja nii ei pea ka sina seda enam meeles pidama.
Sa ei pea enam kogema süü- ja häbitunnet,
vaid võid olla tõeliselt vaba.
Koloslastele 2:13: "...ning teid,
kes olite surnud üleastumistes ja oma ihu ümberlõikamatuses -
teid on Jumal koos Kristusega elavaks teinud,
andestades meile kõik üleastumised,
kustutades ära meie võlakirja koos määrustega,
mis olid meie vastu..."
Kõik need sildid ja märkmed, mida ma tean,
et mina olen teinud valesti või Jan on teinud valesti
ja mida ka abielus igapäevaselt ette tuleb.
Juhtus see viga ja juhtus teine viga.
Pean sel juhul kasutama seda "andestuse masinat"
nii oma abielus kui pereelus.
Üha uuesti ja uuesti.
"Kustutades ära meie võlakirja koos määrustega, mis olid meie vastu,
ning selle on ta kõrvaldanud, naelutades selle risti külge."
Ta pani selle paberihunti. Ta hävitas selle masinas.
See on nii vägev!
Tahan tõeliselt julgustada meid praktiseerima andeks andmist.
Võtame armu kasutusse.
Õnneks pole meil küll sellist kobakat vaja,
sest Jeesus elab me südameis,
aga võtkem arm kasutusse.
Viskame kõik need argipäeva lood pidevalt purustajasse.
Helde käega kõik ja kogu aeg purustajasse.
Kujutle, et kannad purustajat kaasas, annad kõik andeks ja viskad sinna.
Unustad kogu aeg need asjad ära, sest siis oleme ka vabad.
Aamen.
Hästi öeldud. Aamen.
Ole õnnistatud ja ole vaba!
Palvetame koos sinuga
Aitäh, taevane Isa, selle tohutu armu eest,
et kõik meie patud on andeks antud.
Viimseni kui kõik.
Aitäh, Jeesus, et Sa surid ja kandsid meie patud.
Sa kandsid ka meie kannatuse ja karistuse nii,
et me võime olla täielikult vabad.
Aitäh, Issand, et Sa pole üksnes andestanud,
vaid Sa isegi ei tuleta me patte meelde.
Sa ei tuleta meelde me eksimusi.
Aitäh, et Sinu andestus on täiuslik.
Tahan öelda kõigile,
et Jeesus on andnud kõik su patud andeks
ega pea enam su patte meeles.
Ole vaba! Täielikult vaba!
Vaba kogu patust, vihast, kibedusest ja kõigest, mis aheldab.
Ka kogu häbist ja süüst.
Jeesuse nimel, ole päriselt vaba!
Isa, aita meil elada armus ja andeks andmises.
Anna meile jõudu alati andeks anda ja alati andeks paluda
ja elada andeksandmises.
Aitäh, Issand! Me lihtsalt täname Sind.
Oleme nii rõõmsad, sest see on suur tee vabadusse.
See on imeline asi, mis toob meile vabaduse.
Me täname ja täname selle eest,
mida Sa, Jeesus, oled teinud meie kõikide eest.
Aitäh, et me võime saada armu tasuta jagajateks.
Me võime jagada tasuta armu nagu jagatakse tasuta voldikuid.
Võime tasuta jagada andestust paremale ja vasakule.
Jagame seda helde käega igale poole ja ilma mingi arvepidamiseta.
Me ei hoia armu tagasi mingilgi moel.
Aitäh, Issand!
Aitäh, et võime samas ka õnnistada neid inimesi,
kes on meie vastu eksinud.
Sa oled öelnud: "Palveta nende eest, kes on sinu vastu eksinud."
Tahame neid õnnistada Jeesuse nimel.
Õnnistame neid helde käega.
Õnnistame neid inimesi Jeesuse nimel.
Issand, õnnista neid tõesti Jeesuse nimel!
Tahame teha seda, mida Jan soovitas:
tahame lasta need inimesed täielikult vabaks.
- Me anname nad Sulle, Jeesus.
Me laseme nad täiesti vabaks, Jeesuse nimel.
Aitäh selle imelise vabaduse eest!
- Halleluuja!
Kas pole imeline elada armu all?
Olen mitu korda öelnud, et armu all on palju lihtsam elada.
Kergem hingata ja olla.
Ja kui sa ise võtad armu vastu ja elad armu all,
on ka sinuga koos palju kergem elada.
Äkki peaksin sellist purustajat kaasa kandma?
- Tasub kindlasti ära.
Võtame selle koju kaasa.
Kui hakkaks müüma väikest mini-purustajat?
Õnneks on meil Jeesus, keda ei pea kaasas kandma.
Võiks ju harjutada purustajaga? - See võiks olla kasulik.
Aitäh teie tagasiside eest,
mida võib saata meile me kodulehekülje kaudu,
mida näete ekraanil.
Sealt leiate meie kontaktandmed ja võite saata ka eestpalvesoove.
Selle kodulehe kaudu võib tellida ka neid raamatuid,
mis aitavad meil ja ka mul endal, kuigi olen ise need kirjutanud,
pidada meeles Jumala armu ja armastust,
mis on hunnitu.
Sealt saab tellida ka meie infolehte,
kus on teavet meie toreda kristliku kooli ja lasteaia kohta.
Kui teil on kooliealisi lapsi või lasteaiaealisi lapsi,
siis mõni vaba koht on veel tulevaks õppeaastaks olemas.
Olge õnnistatud ja pidage meeles, et Jumala andestus on täiuslik.
Tunnen, kuidas Issand tahab eriliselt öelda kellelegi:
"Olen sulle juba kõik andeks andnud. Usu juba ometigi." Aamen.
On tõeliselt tore, et meil on telekanal,
mis igapäevaselt ja ööpäevaringselt edastab häid uudiseid.
Maailm on täis halbu uudiseid,
aga TV7 toob meieni head uudised,
rõõmusõnumid ja evangeelium kogu maailmale.
Löö ka kaasa ja toeta TV7 tööd, osaledes heade uudiste edastamises.
Helistades 900 1770 annetad 10 eurot.
Võid kasutada ka kontonumbreid, mida näed peatselt ekraanil.
Ühtlasi leiad ka infot: www.tv7.ee
Ole õnnistatud ja tea, et see on meie ühine ülesanne
viia evangeeliumi kogu maailma. Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7